Osm:Help-help.addingFeaturesText/gl

''Antes de comezar, a primeira regra que debe coñecer é sobre o uso dos datos con dereitos de autor. Os datos procedentes de mapas con dereitos de autor ou calquera outro dato protexido están absolutamente prohibidos! A copia, o seguimento ou a reprodución de obras con dereitos de autor non está permitida! (Fonte: Dereitos de autor - Wiki do OpenStreetMap)'' Ás características lineares como as rúas, os carreiros, os ferrocarrís e os perímetros dos edificios chamarémolos camiños. En caso de decatarse de que falta a barra lateral con todas as iconas, débese a que ten unha características seleccionada no mapa. Basta con deseleccionala premendo nunha área baleira do mapa para que aparezan as iconas novamente. Para crear un punto (ou nodo), arrastre e solte a icona axeitada desde a barra lateral ata o mapa. Consulte a axuda sobre como engadir puntos de interese para aprender a crealos. Para crear un camiño, comece premendo no mapa no seu punto de inicio, logo faga clic nos sucesivos puntos. Pode rematar a liña facendo dobre clic ou premendo a tecla Intro. Para crear un polígono, comece premendo no mapa no seu punto de inicio, logo faga clic nos sucesivos puntos (similar a crear un camiño) e remate premendo no primeiro punto para pechar o polígono. Lembre que se comete un erro, sempre pode premer no botón "Desfacer". Se fai clic na tecla Esc. desfará todas as súas edicións feitas no obxecto actual.